《对酒》
明代·居节

三杯莫惜瘦颜酡，百岁其如半去何。
炼尽少年风月在，剩留余事病愁多。
沧江倦客新黄发，空谷佳人旧翠蛾。
竺国蓬山那可问，醉乡深处且婆娑。

作者简介：明苏州府吴县人，字士贞，号商谷。师文徵明，善书画。工诗。家本业织，籍隶织局。织监孙隆召之见，不往。隆怒，诬以欠官帑，拘系，破其家。乃僦居于半塘，吟咏自如。或绝粮，则晨起画疏松远岫一幅，令僮子易米以炊。后终穷死。有《牧逐集》。